**OTROŠKA PANORAMSKA KARTA JESENIC:**

**ŠKRATEK BERGMANDELJC RAZISKUJE JESENICE**

**Projekt:** TURIZMU POMAGA LASTNA GLAVA

**V projektu sodelujejo**: učenci turističnega krožka iz: OŠ Toneta Čufarja, OŠ Prežihovega Voranca, OŠ Koroška Bela

**Mentorica turističnih krožkov:** Hermina Biščević, Razvojna agencija Zgornje Gorenjske

**Financer:** Občina Jesenice

**ZA OBJAVO:**

Učenci, ki obiskujejo turistične krožke v treh jeseniških osnovnih šolah, so v tem šolskem letu pod okriljem projekta Turizmu pomaga lastna glava oblikovali in izdali otroško panoramsko karto »ŠKRATEK BERGMANDELJC RAZISKUJE JESENICE«. Glavni junak zemljevida je škratek Bergmandeljc, ki predstavlja risbe naravnih in kulturnih znamenitosti v občini Jesenice in predloge za aktivno preživljanje prostega časa v domačem kraju. Namenjen je predvsem mladim turistom, družinam z otroki in šolskim skupinam. Otroški zemljevid je natisnjen v slovenskem in angleškem jeziku. Vabimo vas, da obiščete Turistično informacijski center – TIC Jesenice in prevzamete brezplačen izvod zemljevida.

Tudi v šolskem letu 2019/2020 vabimo učence, da se vključijo v projekt, katerega namen je raziskovanje, spoznavanje, ter promocija turizma v občini Jesenice. S privzgojeno ljubeznijo do domačega kraja bodo mladi lahko po svojih močeh ohranjali naravno in kulturno dediščino ter skrbeli za njeno urejenost.

Zapisala: Hermina Biščević